# Post Office Protocol

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

פרוטוקולים במודל ה-TCP/IP
Application | HTTP, SMTP, FTP, SSH, IRC, SNMP, SIP ...
Transport | TCP, UDP, SCTP, RTP, DCCP, ICMP ...
Network | IPv4, IPv6, ICMP, ARP, IPX ...
Physical | Ethernet, 802.11 WiFi, Token ring, FDDI, ARP ...

Post Office Protocol version 3 (או בקיצור POP3) הוא פרוטוקול לשליפה של הודעות דואר אלקטרוני משרת דואר מרוחק. זהו פרוטוקול שרת-לקוח בשכבת האפליקציה של רשתות TCP/IP. לפרוטוקל קדמו גירסאות POP ו- POP2, כאשר בשנים האחרונות כמעט כל ספקי שירותי הדואר האלקטרוני משתמשים בשרתי POP3, והמונח POP הפך שם-נרדף ל- POP3. המפתח (פורט) הסטנדרטי של פרוטוקול POP3 הוא 110 / TCP.

פרוטוקול POP3 וקודמיו תוכננו במטרה לאפשר למשתמשים שאין להם חיבור-קבוע לשרת הדואר, דוגמת משתמשי מודם חיוג או ADSL, גישה לדואר האלקטורני שלהם. במרבית המקרים, צד הלקוח מתחברת אל השרת, מוריד ממנו את ההודעות במלואן בסדר שבו התקבלו, ושומר אותם על מחשב הלקוח. לאחר מכן ההודעות נמחקות מהשרת. הפרוטוקול תומך באפשרות (אם כי השימוש בה הוא לא-נפוץ) להשאיר עותק מן ההודעה המקורית על השרת. בצורה זו יכול המשתמש לקרוא את הדואר שלו כאשר הוא כבר מנותק מהשרת, מפני שהוא קורא העתק מקומי של ההודעה.

אחת מחולשותיו של POP3 המקורי היא שהוא לא איפשר אימות מוצפן מול השרת, וכל ההזדהות של הלקוח בוצעה בטקסט גלוי. כיום קיימות מספר הרחבות לפרוטוקול, המאפשרות שיטות שונות של הצפנת הקשר בין הלקוח והשרת, דוגמת APOP המשתמשת בהצפנת MD5 ע"מ להסתיר את שם המשתמש והסיסמה. קיימת גם אפשרות להצפין את כל תעבורת הנתונים על ידי שימוש ב- POP3 מעל שכבת SSL.

פרוטוקול נוסף להעברת דואר הוא פרוטוקול IMAP. זהו פרוטוקול חדש יותר ובעל מגוון פונקציות נוספות, כגון אימות מוצפן, הפרדת הדואר לתיקיות-משנה, הפרדה בין כותרי ההודעה לגוף, ועוד. מאחר וזהו פרוטוקול מורכב הרבה יותר, הוא נפוץ פחות ורוב ספקיות האינטרנט אינן מאפרות גישת IMAP ללקוחותיהן.

אין לטעות בין שליחה של דואר אלקטוני או העברת דואר בין שרתים, לבין קריאת דואר על ידי הלקוח. בין אם הקריאה מתבצעת באמצעות POP3 או כל פרוטוקול אחר, שליחה של דואר תמיד מתבצעת באמצעות פרוטוקול SMTP.

## [עריכה] תוכנות דוא"ל התומכות ב- POP3

ישנן עשרות ואולי מאות תוכנות לקוח לקריאת דוא"ל בפרוטוקול POP3. דוגמאות נפוצות הן:

- Mozilla ו- Mozilla Thunderbird מבית מוזילה
- Outlook ו- Outlook Express של חברת Microsoft
- Netscape
- Eudora
- Apple Mail של חברת Apple

## [עריכה] הדגמת עבודה ב־POP3

כאשר תוכנה או יישום מתחברים לשרת POP3 מצפה השרת לקבל שורה USER ולאחריה את שם המשתמש של המנוי במערכת.

USER juliet

לאחר מכן יישלח הודעה, שתפתח בOK+. הודעה כזו מציינת כי המידע שנקלט הוא תקף. בדרך כלל תשלח הודעה שונה אם אין שם משתמש במערכת התואם לשם שצויין, או שמבנה שם המשתמש אינו תואם למבנה המקובל בשרת. לאחר מכן, יצפה לקבל PASS לאחריו סיסמה תקפה

PASS IloVeRomeo

במידה וישנו כשל בסיסמא, תשלח הודעה הנפתחת במילים ERR-. במידה והסיסמה נכונה, תצא הודעה הנפתחת במילים OK+. בשלב זה, מרבית תוכנות הדואר, יבקשו לבדוק כמה הודעות יש על השרת. ניתן לעשות זאת על ידי שליחת הודעת STAT

STAT

תגובה מקובלת של השרת תהיה מספר ההודעות והנפח שהן תופסות בתיבה.

2 959859

הצגת הודעה מבוצעת על ידי הוראה TOP, ולאחריה מספר ההודעה, ואיזה חלק מן ההודעה ברצוננו לראות. כיוון שלרוב רצוננו לראות את כל ההודעה, נמסרת בקשה לראות הודעה בגודל גבוה מכפי שההודעה יכולה להיות.

TOP 1 9999999

עם הדפסת הודעת הדואר, תוכנת הדואר תעתיק את תוכנה, תעבד אותה, ותציג אותה בתוכנת הדואר החביבה עליכם. לרוב תוסיף גם הוראת מחיקה לכל הודעת דואר שהוקלדה

DELE 1

סיום ההתחברות יעשה על ידי שליחת הודעת QUIT לשרת.

## [עריכה] ראו גם

- דואר אלקטרוני
- SMTP
- IMAP
- מונחים ברשתות מחשבים

## [עריכה] קישורים חיצוניים

- RFC 918 - הגדרת Post Office Protocol בגרסתו הראשונה
- RFC 937 - הגדרת POP2
- RFC 1939 - הגדרת POP3

מקור: http://he.wikipedia.org../../../p/o/s/Post_Office_Protocol_5127.html

קטגוריה: תקנים בתקשורת מחשבים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Česky
- Dansk
- Deutsch
- Esperanto
- Español
- Euskara
- Suomi
- Français
- Galego
- Bahasa Indonesia
- Italiano
- 日本語
- 한국어
- Kurdî / كوردي
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Slovenčina
- Slovenščina
- Svenska
- ไทย
- Türkçe
- Українська
- 中文